C‑523/16. és C‑536/16. sz. egyesített ügyek
MA. T. I. SUD SpAkontraCentostazioni SpA
és
Duemme SGR SpA kontraAssociazione Cassa Nazionale di Previdenza e Assistenza in favore dei Ragionieri e Periti Commerciali (CNPR)
(a Tribunale amministrativo regionale per il Lazio [Olaszország]
által benyújtott előzetes döntéshozatal iránti kérelmek)
„Előzetes döntéshozatal – Közbeszerzési szerződések – 2004/18/EK irányelv – 51. cikk – Az ajánlatok szabályossá tétele – 2004/17/EK irányelv – Az ajánlatok pontosítása – A benyújtandó dokumentációnak az ajánlattevő általi szabályossá tételét pénzbírság alá rendelő nemzeti szabályozás – A közbeszerzési szerződések odaítélésére vonatkozó elvek – Az egyenlő bánásmód elve – Az arányosság elve”
Összefoglaló – A Bíróság ítélete (nyolcadik tanács), 2018. február 28.
1.        Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – Időbeli hatály – Az ajánlatkérőnek az odaítélési eljárás típusát meghatározó, az említett irányelv átültetési határidejének lejárta előtt elfogadott határozata – Az irányelv alkalmazhatatlansága
(2014/24 európai parlamenti és tanácsi irányelv, 90. cikk)
2.        Jogszabályok közelítése – Közbeszerzési szerződések odaítélési eljárásai a vízügyi, energiaipari, közlekedési és postai ágazatokban – 2004/17 irányelv – Szerződések odaítélése – Az ajánlattevőkkel szembeni egyenlő bánásmód elve és az átláthatóság elve – Terjedelem – Az ajánlatkérő lehetősége arra, hogy felhívjon valamely ajánlattevőt az ajánlat pontosítására vagy az abban szereplő nyilvánvaló tárgyi tévedés kijavítására – Feltételek
(2004/17 európai parlamenti és tanácsi irányelv, 10. cikk)
3.        Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2004/18 irányelv – Az ajánlatok benyújtása – A tagállamok lehetősége arra, hogy megengedjék az ajánlatkérőnek, hogy felhívja az ajánlattevőket az ajánlatukat alátámasztó igazolások és dokumentumok kiegészítésére vagy pontosítására – Korlátok – Az ajánlattevő lehetősége arra, hogy lényegesen módosítsa ajánlatát – Kizártság
(2004/18 európai parlamenti és tanácsi irányelv, 51. cikk)
4.        Jogszabályok közelítése – Közbeszerzési szerződések odaítélési eljárásai a vízügyi, energiaipari, közlekedési és postai ágazatokban – 2004/17 irányelv – Az ajánlatok benyújtása – Az ajánlatkérő lehetősége arra, hogy felhívja az ajánlatkérőt ajánlata pontosítására – Feltételek – A részvételre jelentkezés e dokumentumok közlésének elmulasztása esetén való kizárására vonatkozó klauzula hiánya
(2004/17 európai parlamenti és tanácsi irányelv, 10. cikk)
5.        Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2004/18 irányelv – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2004/17 irányelv – Az ajánlatok benyújtása – Az ajánlataik alátámasztására benyújtandó dokumentációnak az ajánlattevők általi szabályossá tételét pénzügyi szankció megfizetésének alárendelő nemzeti szabályozás – Megengedhetőség – Feltételek – A szankció arányos jellege– Az érintett ajánlat lényeges módosításának hiánya
(2004/17 európai parlamenti és tanácsi irányelv, 10. cikk és 2004/18 európai parlamenti és tanácsi irányelv 2. és 51. cikk)
1.      Lásd a határozat szövegét.
(lásd: 34–36. pont)
2.      Lásd a határozat szövegét.
(lásd: 39. pont)
3.      Lásd a határozat szövegét.
(lásd: 44–49. pont)
4.      Lásd a határozat szövegét.
(lásd: 50–52. pont)
5.      Az uniós jogot, különösen az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31‑i 2004/18/EK európai parlamenti és tanácsi irányelv 51. cikkét, a közbeszerzési szerződések odaítélésére vonatkozó elveket – amelyek között szerepel az egyenlő bánásmódnak és az átláthatóságnak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31‑i 2004/17/EK európai parlamenti és tanácsi irányelv 10. cikkében, illetve a 2004/18 irányelv 2. cikkében rögzített elve –, valamint az arányosság elvét úgy kell értelmezni, hogy azokkal főszabály szerint nem ellentétes a dokumentumok olyan hiánypótlási mechanizmusát előíró nemzeti szabályozás, amely lehetővé teszi az ajánlatkérő hatóság számára, hogy egy közbeszerzési eljárás keretében felhívja azokat az ajánlattevőket, akiknek az ajánlata az említett szabályozás értelmében vett lényeges szabálytalanságokat tartalmaz, hogy pénzbírság megfizetésének terhe mellett tegyék szabályossá ajánlataikat, feltéve hogy e szankció összege összeegyeztethető marad az arányosság elvével, aminek meghatározása a kérdést előterjesztő bíróság feladata.
Ezzel szemben ugyanezen rendelkezéseket és elveket úgy kell értelmezni, hogy azokkal ellentétes a dokumentumok olyan hiánypótlási mechanizmusát előíró nemzeti szabályozás, amelynek értelmében az ajánlatkérő hatóság az ajánlattevőre kiszabandó pénzbírság terhe mellett megkövetelheti ez utóbbitól, hogy orvosolja egy olyan dokumentum hiányát, amely a közbeszerzési dokumentáció kifejezett rendelkezései értelmében az ajánlattevő kizárásához kell, hogy vezessen, illetve amennyiben az ajánlattevő oly módon szünteti meg az ajánlatát érintő szabálytalanságokat, hogy az elvégzett javítások vagy módosítások új ajánlat benyújtásának tekinthetők.
(lásd: 65. pont és a rendelkező rész)